Държавен вестник, бр. 93, 2012 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  93
77. „Склопеност“ е степен на доближеност 
една до друга на дървесните корони в на­
саждението; отбелязва се в десети части от 
единицата и се определя като съотношение 
на площта на проекцията на короните на 
дърветата, формиращи насаждението, към 
цялата площ на насаждението (приета за 
единица). 
78. „Сорт“ е растителна съвкупност в 
рамките на определен ботанически таксон 
(ботаническа единица от систематиката на 
растенията), която проявява признаците, 
характеризиращи даден генотип или комби­
нация от генотипове, различава се от всяка 
друга растителна съвкупност най-малко по 
един признак и притежава способността да 
се размножава в непроменен вид; в поняти­
ето „сорт“ се включват и клон, линия или 
хибрид, независимо от метода (изкуствен или 
естествен) на получаването им.
79. „Средно моделно дърво“ е дърво, прите­
жаващо средните показатели на дърветата от 
дадено насаждение по отношение на височина 
и диаметър, измерен на височина 1,30 м. 
80. „Съплодие“ е съвкупност от плодове, 
сраснали или не, образувани от съцветие.
81. „Турнус“ е възрастта в години, при ко­
ято насаждението е достигнало поставената 
стопанска цел (производство на дървесина, 
възобновяване на гората и запазване на по­
лезните функции на горите).
82. „Трета страна“ е държава, която не е 
членка на Европейския съюз.
83. „Търговия“ е професионално поддържане 
на запаси, излагане с цел продажба, офери­
ране за продажба, отдаване, продажба или 
доставка на друго лице, включително доставки 
по договор за услуги и производство, както и 
свободно движение на горски репродуктивен 
материал в рамките на ЕС.
84. „Фенологично наблюдение“ е опреде­
ляне на фазите на развитие на растенията и 
на техните репродуктивни органи.
85. „Фенотип“ е съвкупност от всички 
външни, видими и измерими признаци и 
особености на дървото, които са резултат от 
взаимодействието на генотипа с околната 
среда.
86. „Форма“ е едно или група растения 
с един и същ морфологичен белег, който се 
предава по наследство.
87. „Хабитус“ е съвкупност от външни 
признаци, които характеризират устройството 
и външния изглед на дърветата.
88. „Хетерозиготност“ е степен на различие 
в генетичния код на растението или генетич­
ния фонд на популацията, които се обуславят 
от наследствените различия в гаметите на 
изходните родители или на растенията, из­
граждащи популацията.
89. „Хибридизация“ е кръстосване на рас­
тения с различна наследственост, в резултат 
на което се получава хибрид.
ПРЕХОДНИ И ЗАКЛЮЧИТЕЛНИ
 РАЗПОРЕДБИ 
§ 2. Тази наредба отменя Наредба № 5 от 
2004 г. за производство и търговия на горски 
репродуктивни материали (обн., ДВ, бр. 18 от 
2004 г.; изм., бр. 79 от 2006 г.) и Наредба № 7 от 
2005 г. за условията и реда за определянето на 
източниците от горската семепроизводствена 
база, събирането и добива на репродуктивни 
материали, предназначени за лесовъдски цели, 
и тяхното окачествяване, включително и от 
внос (ДВ, бр. 52 от 2005 г.).
§ 3. Започнали производства по одобряване, 
регистрация и отмяна на базови източници 
на ГРМ и регистрация на доставчици на 
ГРМ приключват по реда и при условията 
на отменените Наредба № 5 от 2004 г. за 
производство и търговия на горски репродук­
тивни материали и Наредба № 7 от 2005 г. 
за условията и реда за определянето на из­
точниците от горската семепроизводствена 
база, събирането и добива на репродуктивни 
материали, предназначени за лесовъдски цели, 
и тяхното окачествяване, включително и от 
внос, доколкото не противоречат на Закона 
за горите. За започнато производство се 
счита денят на внасяне на заявление пред 
съответния оправомощен орган.
§ 4. Одобрените и регистрирани базови 
източници за добив на ГРМ по отменените 
по § 2 Наредби № 5 и № 7, които отговарят 
на минималните изисквания по тази наредба, 
запазват статута си.
§ 5. Лицата, вписани в регистъра на достав­
чиците на ГРМ по чл. 18 от отменената Наредба 
№ 5 от 2004 г. за производство и търговия на 
горски репродуктивни материали, упражняват 
правата си, без да се пререгистрират. 
§ 6. С тази наредба се въвеждат изисква­
нията на Директива 1999/105/ЕО на Съвета 
от 22 декември 1999 г. относно търговията с 
горски репродуктивен материал (ОВ № L011, 
15/01/2000). 
§ 7. Наредбата се издава на основание 
чл. 95, ал. 2, т. 2 от Закона за горите. 
§ 8. Изпълнението на наредбата се възлага 
на министъра на земеделието и храните и 
изпълнителния директор на Изпълнителната 
агенция по горите.
За министър: 
Цветан Димитров